Фільм гэты ўжо дэманстраваўся летась на Мінскім міжнародным кінафестывалі “Лістапад” у пазаконкурснай праграме “Беларуская панарама” і на Варшаўскім кінафоруме. Але можна сказаць, што “Сваё кіно” — праект, мэта якога — папулярызацыя беларускага кінематографа, — дало сапраўдны старт пракатнаму жыццю поўнаметражнай стужкі “Test-730” маладой рэжысёркі Дар’і Кароль. Яе прэ’мера ў “Арт-кінатэатры” прайшла з гучным абмеркаваннем. Мэта праекта на першым паказе дасягнутая — беларускае кіно справакавала ўвагу і дыскусію. Наступны крок — у прадуктыўнай размове паміж гледачом і аўтарамі, у жаданні пачуць адно аднаго.